Internacia Esperanto-Semajno de la Kulturo kaj Turismo

La Internacia Esperanto-Semajno de la Kulturo kaj Turismo estis esperantista renkontiĝo kiu okazadis ĉiujare inter 1993 kaj 2018 en diversaj urboj de la marbordo de Katalunio, organizata de grupo de aktivuloj de la Kultura Asocio Esperantista (KAE)


 Historio 
La unua Semajno komenciĝis la jaron 1993, laŭ ideo de kroata samideano Milan Sudec, kiu tiutempe loĝis en Masnou, marborda urbo proksima al Barcelono. La du unuaj Semajnoj okazis, kun ĉirkaŭ 40 aliĝintoj, en la Monaĥa restadejo Borja, en Sant Cugat del Vallés. La financan aranĝon garantiis samideanoj Giordano Moya, Josep Iverns kaj Luis Hernández Yzal. Pri la realiga tasko okupiĝis la Hispana Fervojista Esperanta Asocio en Barcelono, el kiuj s-ano Martí Guerrero estis la vera organizanto.

La tria Semajno jam okazis en Salou, marurbo proksime al Taragono (en tiu okazo kune kaj samtempe kun la Hispana Kongreso de Esperanto). De tiu Semajno ĉeforganizanto estis Luis Serrano, kun Santiago Torné kaj poste Salvador Aragay, Francesc Mas kaj Antonio Martínez. Post la forpaso de Luis Serrano, la lastajn du eldonojn kunorganizis Rosa López.

Dum la lastaj jaroj la aliĝado pligrandiĝis kaj oni atingis ĝis ĉ. 150 aliĝoj. Venis esperantistoj el diversaj landoj, sed precipe el Eŭropo, kun granda proporcio el Francio.

En 2018 oni anoncis ke la Semajno estis interrompita, pro manko de organizaj fortoj. Sed en 2022 laŭ la kutima periodo (komence de oktobro) Esperanta Naturamikaro organizis en Rozoj Roses la unuan Naturamikan Kultursemajnon en Esperanto, kiu estas konsiderebla kiel daŭrigo de la tradicio. La dua NAKSE sukcese okazis komence de oktobro 2023, samloke.

 Listo de Semajnoj 
Lokoj gastigantaj la Internacian Semajnon:
NombroJaroUrboProvinco 1-a  1993  Sant Cugat del Vallés  Barcelono 2-a  1994  Sant Cugat del Vallés  Barcelono 3-a  1995  Salou  Taragono 4-a  1996  Calella  Barcelono 5-a  1997  Sant Carles de la Rápita  Taragono 6-a  1998  Calafell  Taragono 7-a  1999  Cambrils  Taragono 8-a  2000  Blanes  Ĝirono 9-a  2001  Lloret de Mar  Ĝirono 10-a  2002  Cambrils  Taragono 11-a  2003  Santa Susana  Barcelono 12-a  2004  Salou  Taragono 13-a  2005  Calella  Barcelono 14-a  2006  La Pineda  Barcelono 15-a  2007  Tossa de Mar  Ĝirono 16-a  2008  Salou  Taragono 17-a  2009  Pineda de Mar  Barcelono 18-a  2010  Coma-ruga  Taragono 19-a  2011  Malgrat de Mar  Barcelono 20-a  2012  Cambrils  Taragono 21-a  2013  Lloret de Mar  Ĝirono 22-a  2014  Salou  Taragono 23-a  2015  Roses  Ĝirono 24-a  2016  Cambrils  Taragono 25-a  2017  Tossa de Mar  Ĝirono26-a2018SalouTaragono

 Organizado 
La Semajno de la Kulturo kaj Turismo ĉiam okazis en aŭtuno, en lokoj turismaj, sed en periodo kiam la hotelprezoj estas pli moderaj. Oni uzis hotelon samtempe por la loĝado kaj por la disvolvo de organizaĵoj.

Oni ĝenerale programadis prelegojn, ekskursojn, kurson de Esperanto, folkloran vesperon, du interkonajn vesperojn kie ne mankis ĉampano (marko "Esperanto") kaj aliaj frandaĵoj, la fama kataluna muziko "Habaneras" kun la "cremat" (rumo bruligita kun iuj spicaĵoj, kiaj povas estis la kafo-grajnoj)

En la lastaj jaroj dum tiu semajno estis anoncata kaj havigata la Premio Ada Fighiera-Sikorska.

 Vidu ankaŭ 
 Naturamikoj

 Eksteraj ligiloj 

 Paĝo pri la Internacia Semajno
 Grupo kun fotoj en Ipernity

Kategorio:Esperanto-renkontiĝoj en Hispanio
Kategorio:Esperanto-renkontiĝoj en Katalunio